ถ้าโลกนี้มีมนุษย์ 100 คน
ผมจำกัดตัวเองอยู่ในโลกเก่า ดูข่าวทีวี อ่านหนังสือพิมพ์ อ่านหนังสือเล่มบางเล่มไม่ข้องแวะโลกออนไลน์ ในช่วงการหาเสียงเลือกตั้ง ฟังแต่ทุกเรื่องที่ไม่ดี รู้สึกตัวเองว่าสุขภาพจิตย่ำแย่ขึ้นทุกที,หนังสือ เรื่องง่ายๆ ความหมายดีๆ (สุริยเทพ ไชยมงคล เรียบเรียง สำนักพิมพ์อินสไปร์ พ.ศ.2553) อยู่ใกล้มือ เรื่องที่ 3 ถ้าโลกนี้มีมนุษย์ 100 คน ผมอ่านแล้วรู้สึกดีขึ้น อยากให้คุณๆได้อ่านบ้าง,สมมติว่า โลกนี้เป็นหมู่บ้าน มีมนุษย์อยู่ 100 คน คิดตามอัตราส่วนแล้ว สามารถเทียบเคียงตัวเองกับจำนวนประชากรโลก ออกมาได้ดังนี้,57 คนเป็นชาวเอเชีย 21 คนเป็นชาวยุโรป 14 คนเป็นชาวอเมริกัน 8 คนเป็นชาวแอฟริกัน,52 คนเป็นผู้ชาย 48 คนเป็นผู้หญิง 89 คนชอบเพศตรงข้าม 11 คนชอบเพศเดียวกัน,คนอเมริกัน 6 คน เป็นเจ้าของทรัพย์สิน 89% ของทั้งหมู่บ้าน 80 คนมีชีวิตอยู่อย่างลำบากยากแค้น,70 คน ไม่ได้รับการศึกษา 50 คน ไม่ได้รับสารอาหารที่เพียงพอต่อความต้องการของร่างกาย,1 คน กำลังจะตาย ในขณะที่อีก 1 คน กำลังจะเกิด,มีคนเพียง 1 คนเท่านั้น ที่มีคอมพิวเตอร์ของตัวเอง,และมีคนเพียง 1 คนเท่านั้น ที่มีโอกาสได้เรียนหนังสือถึงระดับปริญญา,ถ้าหากคุณสามารถมองโลกมุมนี้ได้ คุณจะเห็นหลายสิ่งหลายอย่างเปลี่ยนแปลงไป,ถ้าหากคุณตื่นนอนตอนเช้าขึ้นมา แล้วพบว่าคุณยังมีสุขภาพร่างกายแข็งแรงดี แสดงว่าคุณยังโชคดีกว่าคนอีกตั้งครึ่งหนึ่ง,ถ้าหากคุณไม่เคยใช้ชีวิตในช่วงสงคราม ไม่เคยถูกจับกุมคุมขังอย่างทรมาน ไม่เคยถูกคุกคามจากผู้ก่อการร้าย หรือไม่เคยลิ้มรสความอดอยาก แสดงว่าประเทศของคุณ ยังดีกว่าประเทศของคนอื่นอีกมากนัก,ถ้าหากในตู้กับข้าวคุณยังมีอาหาร คุณยังมีเสื้อผ้าสวมใส่ มีบ้านให้อยู่ มีเตียงให้นอน แสดงว่าคุณยังโชคดีกว่าคนกว่า 75% บนโลกใบนี้,ถ้าหากว่าพ่อแม่คุณอาศัยอยู่ด้วยกัน ไม่ได้หย่าร้างหรือตายจากกัน คุณภูมิใจได้เลยว่า คุณเป็นคนโชคดีที่หาได้ยาก,ถ้าหากว่าคุณได้เรียนมหาวิทยาลัย มีเครื่องคอมพิวเตอร์ (มีโทรศัพท์ไอโฟน) ของตัวเอง,คุณควรจะต้องขอบคุณฟ้าดิน คุณเป็นคนที่โชคดีที่สุด,จบเรื่องง่ายๆแค่นี้ มีคำอธิบายความดีๆต่อลองเปรียบเทียบข้อมูลนี้กับตัวเอง และเมื่อรู้ว่าตัวคุณมีดีขนาดนี้แล้ว ลองหยุดคิดดูสักนิด ดีไหม?,คุณควรจะปฏิบัติตัวเองต่อไปอย่างไรดี,นอกจากจะภาคภูมิใจในสิ่งที่มีและสิ่งที่เป็นแล้ว คุณควรจะสร้างสรรค์อะไรให้แก่โลกนี้อีกบ้าง,อ่านเรื่อง ถ้าโลกนี้มีมนุษย์ 100 คนจบ ผมเชื่อว่าทั้งผมและคุณที่เป็นคนไทย ต่างก็ได้วิธีคิดใหม่เราเป็นคนไทยที่แสนจะโชคดีกว่าคนประเทศอื่นๆ,ได้รัฐบาลจากการที่ทหารยึดอำนาจแล้ว ได้ความสงบสุขคืนมาแล้ว อีกเดือนสองเดือนข้างหน้า เราก็จะได้รัฐบาลจากการเลือกตั้ง ถึงจะชักๆออกๆ วันเลือกตั้งบ้าง ยังไงๆก็ต้องได้เลือกตั้งแน่,รัฐบาลประชาธิปไตย อาจมีเสียงทะเลาะเบาะแว้งหนวกหูแต่เสียงเอะอะตึงตังนั้น เราไม่ได้ฟังมานาน ฟังแล้วน่าจะไพเราะกว่า เสียงเพลงแห่งความเงียบ ที่ทหารเขาร้องขอเวลาไปสี่ห้าปี,คิดเสียให้ได้ดังนี้แล้ว ความสุขในใจ ก็เพิ่มขึ้นได้จริงๆ.,กิเลน ประลองเชิง
ผมจำกัดตัวเองอยู่ในโลกเก่า ดูข่าวทีวี อ่านหนังสือพิมพ์ อ่านหนังสือเล่มบางเล่มไม่ข้องแวะโลกออนไลน์ ในช่วงการหาเสียงเลือกตั้ง  
รัฐบาลทหาร,ยึดอำนาจ,เลือกตั้ง62,ชักธงรบ,กิเลน ประลองเชิง